Асенняе  
*Пятрусь Макаль*

Расу на травы ніжа

Пад вечар цішыня.

А сонца ніжай, ніжай,

I халадней штодня.

Трапеча аблачынка

У белай чарадзе,

Як школьніца-дзяўчынка,

Што ў першы клас ідзе.

Рабіна заірдзела —

Нібы агнём цвіце,

Ды лета адляцела

У вырай на лісце.

Папрацавала лета —

Збірала дзень пры дні

У бэрах і ранетах

Скарбонкі цеплыні.

I нас цяпер, увосень,

Не спудзяць халады:

Як сонцы, мы падносім

Да губ сваіх плады.

Смяёмся мы шчасліва —

Да новых весніх дзён

Нас будзе грэць рупліва

Багаты летні плён.